Diari Oficial de la Generalitat Valenciana


Sumari del DOGV 2747, del 14-05-1996 (1996/838196)

ORDRE de 5 de març de 1996, de la Conselleria de Cultura, Educació i Ciència, per la qual es disposa la implantació anticipada dels ensenyaments d'Educació Secundària Obligatòria i del Batxillerat en els centres i nivells que s'indiquen.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/05/(7)/dof/vci/html**

### Dades del document

Número de DOGV
:   2747

Data del DOGV
:   14-05-1996

Secció del DOGV
:   DISPOSICIONS GENERALS

Número del document
:   1996/838196


Data del document
:   05-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 5 de març de 1996, de la Conselleria de Cultura, Educació i Ciència, per la qual es disposa la implantació anticipada dels ensenyaments d'Educació Secundària Obligatòria i del Batxillerat en els centres i nivells que s'indiquen.   
El Reial Decret 986/1991, de 14 de juny (BOE de 25 de juny), que va aprovar el calendari d'aplicació de la nova ordenació del sistema educatiu, modificat pel Reial Decret 1487/1994, d'1 de juliol (BOE de 28 de juliol), estableix en l'article 21 que les administracions educatives podran disposar la implantació anticipada de l'Educació Secundària Obligatòria en un nombre determinat de centres.  
Mitjançant les ordres de la Conselleria d'Educació i Ciència de 17 de juliol de 1992 (DOGV de 28.08.92), de 19 de juliol de 1993 (DOGV de 05.10.93) i de 25 de maig de 1994 (DOGV 03.06.94) s'ha anat autoritzant la implantació anticipada del segon cicle d'Educació Secundària Obligatòria i del Batxillerat en un nombre determinat de centres.  
Amb la finalitat de donar continuïtat en nivells superiors a l'alumnat que finalitza una etapa educativa i continuar propiciant la incorporació de l'alumnat als ensenyaments regulats pel nou sistema educatiu, convé atorgar noves autoritzacions per a la implantació anticipada de l'Educació Secundària Obligatòria i del Batxillerat.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Primer  
Els centres indicats en l'annex I implantaran el primer cicle d'Educació Secundària Obligatòria (primer i segon curs) a partir del curs 1995/96.  
Segon  
Els centres indicats en l'annex II implantaran el tercer curs d'Educació Secundària Obligatòria a partir del curs 1995/96 i el quart curs d'Educació Secundària Obligatòria l'any acadèmic 1996/97. Així mateix, extingiran progressivament els ensenyaments de primer de Batxillerat Unificat Polivalent/primer de Formació Professional de primer grau i segon de Batxillerat Unificat Polivalent/segon de Formació Professional de primer grau respectivament.  
Tercer  
Els centres indicats en l'annex III generalitzaran la implantació del segon cicle d'Educació Secundària Obligatòria curs a curs a partir del curs 1995/96, i substituiran i extingiran progressivament els ensenyaments preexistents del sistema regulat per la Llei General d'Educació de 1970.  
Quart  
Els centres indicats en l'annex IV implantaran curs a curs el Batxillerat, definit pel Reial Decret 1700/1991, de 29 de novembre, a partir del curs acadèmic 1995/96, i substituiran i extingiran progressivament els ensenyaments preexistents del sistema regulat per la Llei General d'Educació de 1970.  
Als efectes de matrícula i realització de les proves d'accés a la universitat, aquells centres que no estaven adscrits, s'adscriuen a les universitats que s'indiquen en l'annex. No obstant això, la Direcció General de Centres Docents podrà modificar aquesta adscripció quan així ho aconsellen les circumstàncies.  
Cinquè  
Els centres indicats en l'annex V implantaran el segon cicle d'Educació Secundària Obligatòria a partir del curs 1995/96 i continuaran impartint els ensenyaments del primer i segon grau de Formació Professional que tenien autoritzats.  
Sisè  
Als centres indicats en els annexos I, II, III, IV i V, l'accés als nous ensenyaments de l'alumnat procedent del sistema regulat per la Llei General d'Educació de 1970 es realitzarà d'acord amb les taules d'equivalència dels annexos I i II del Reial Decret 986/1991, de 14 de juny, i segons determina la disposició addicional quarta del Reial Decret esmentat, així com d'acord amb l'annex III de l'Ordre Ministerial de 30 d'octubre de 1992, per la qual s'estableixen els elements bàsics dels informes d'avaluació dels ensenyaments de règim general regulats per la Llei Orgànica 1/1990, de 3 d'octubre.  
Setè  
Pel que fa al currículum, s'aplicarà el que disposa el Decret 47/1992, de 30 de març (DOGV de 6 d'abril), pel qual s'estableix el currículum d'Educació Secundària Obligatòria a la Comunitat Valenciana i l'Ordre de 9 de maig de 1995, per la qual es regulen les matèries optatives en aquesta etapa educativa. Quant al Batxillerat, s'aplicarà tot allò que disposa el Decret 174/1994, de 19 d'agost (DOGV de 29 de setembre), pel qual s'estableix el currículum del Batxillerat a la Comunitat Valenciana i l'Ordre de 10 de maig de 1995 (DOGV de 19 de juny), per la qual s'estableixen les matèries optatives d'aquest nivell educatiu i es regula el seu currículum.  
DISPOSICIó ADDICIONAL  
Del que disposa aquesta ordre es farà la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
Autoritze la Direcció General de Centres Docents, la Direcció General d'Ordenació i Innovació Educativa i Política Lingüística, la Direcció General de Personal i la Direcció General d'Ensenyaments Universitaris i Investigació, a dictar les disposicions necessàries per a l'execució d'allò que disposa aquesta ordre.  
Segona  
L'esmentada ordre entrarà en vigor el dia de la seua publicació en el Diari Oficial de la Generalitat Valenciana; no obstant això, esdevindrà efectiva a partir del començament dels curs escolar 1995/96.  
Tercera  
Contra aquesta ordre, que esgota la via administrativa, podrà interposar-se, després de la comunicació al conseller de Cultura, Educació i Ciència, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació, de conformitat amb el que disposen l'article 110 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa. Tot això, sense perjudici que se n'hi interpose qualsevol altre que s'estime oportú.  
València, 5 de març de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Província: Alacant  
19934745 INSTITUT DE BATXILLERAT  
CASTALLA  
Província: València  
92066629 INST. SECUNDàRIA JOAN FUSTER  
BELLREGUARD  
32208905 INSTITUT D'EDUCACIó SECUNDàRIA  
BENIFAIRó DE LES VALLS  
72715069 INST. ED. SECUNDàRIA SIVERA FONT  
CANALS  
ANNEX II  
Província: Alacant  
33678958 INSTITUT DE BATXILLERAT  
CASTALLA  
92750348 INSTITUT DE BATXILLERAT NºM. 1  
GUARDAMAR DEL SEGURA  
Província: València  
40875489 IFP SALVADOR GADEA  
ALDAIA  
05643402 INSTITUT BUP J. RIVERA TARRAGO  
CARCAIXENT  
09130299 INSTITUT DE F. PROFESSIONAL  
CARCAIXENT  
08369326 INSTITUT BUP VICENTE GANDIA  
CASTELLó DE LA RIBERA  
06457548 INST. BUP ANTONIO JOSÉ CAVANILLES  
VALèNCIA  
02174220 INST. BUP JOSÉ BALLESTER GOZALVO  
VALèNCIA  
30913014 IB DR. LLUíS SIMARRO LACABRA  
XàTIVA  
62738285 INST. POLITèCNIC FP. LA COSTERA  
XàTIVA  
ANNEX III  
Província: Alacant  
73588412 INST. POLITèCNIC SIXTO MARCO  
ELX  
85403606 INSTITUT BUP LA MOLA  
NOVELDA  
Província: Castelló  
87002408 INST. POLITèCNIC DE F. PROFESSIONAL  
CASTELLó DE LA PLANA  
Província: València  
83660938 INSTITUT BUP JOSÉ DE RIBERA  
XàTIVA  
ANNEX IV  
Província: Alacant  
87321448  
INSTITUT DE F. PROFESSIONAL  
ALMORADí  
Modalitat d'Humanitats i Ciències Socials  
Modalitat de Tecnologia  
Universitat a la que s'adscriu: Universitat d'Alacant  
Província: València  
22527358  
INST. SECUNDàRIA JOAN FUSTER  
BELLREGUARD  
Modalitat d'Humanitats i Ciències Socials  
Modalitat de Tecnologia  
11269874  
INSTITUT DE FP LES ALFàBEGUES  
BÉTERA  
Modalitat d'Humanitats i Ciències Socials  
Modalitat de Ciències de la Natura i de la Salut  
Universitat a la que s'adscriu: Universitat de València. Estudi General.  
25172427  
INSTITUT D'EDUCACIó SECUNDàRIA  
CULLERA  
Modalitat d'Humanitats i Ciències Socials  
Modalitat de Tecnologia  
42911324  
INSTITUT DE FP ENRIQUE TIERNO  
MONCADA  
Modalitat d'Humanitats i Ciències Socials  
Modalitat de Ciències de la Natura i de la Salut  
Universitat a la que s'adscriu: Universitat de València. Estudi General.  
04725625  
INSTITUT DE BATXILLERAT NúM. 3  
SAGUNT-PORT  
Modalitat d'Humanitats i Ciències Socials  
Modalitat de Ciències de la Natura i de la Salut  
75020347  
INSTITUT DE FORMACIó PROFESSIONAL  
SAGUNT-PORT  
Modalitat d'Humanitats i Ciències Socials  
Universitat a la que s'adscriu: Universitat Politècnica de València.  
79608156  
INST. F. PROFESSIONAL ENRIC VALOR  
SILLA  
Modalitat de Ciències de la Natura i de la Salut  
Universitat a la que s'adscriu: Universitat de València. Estudi General.  
ANNEX V  
Província: Alacant  
49468953  
INSTITUT DE FP LA TORRETA  
ELX


Còpia Permalink ELI